# Flytbare drev

For at &kde; skal kunne bruge en enhed, flytbar eller ej, skal enheden først monteres. Når en enhed monteres får &kde; al nødvendig information om enheden: hvordan den skal læses, hvordan information skrives til den og meget mere.

Nu når vi har fået forståelse for hvad montering er, lad os se hvordan man monterer en enhed. Brugen af enheden styres af operativsystemet og det er vigtigt at operativsystemet har værktøjer til at håndtere enhederne. &kde; kan også montere enheder automatisk, ved at arbejde med HAL (Hardware Abstraction Layer). Din distribution bør have indstillet HAL automatisk. Hvis ikke, kig i dokumentationen som kommer med din distribution.

Der er flere måder at vise listen med medieenheder. Brug den som passer dig bedst:

- Indtast `media:/` eller `system:/media` i &konqueror;s stedlinje.

- Gå hen til den ved at klikke på fanebladet Tjenester i &konqueror;s navigeringspanel, og derefter vælge Opbevaringsmedie.

- Vælg Kør Opbevaringsmedie i &konqueror;s menulinje.

- Klik på desktopikonen System, og klik derefter på Opbevaringsmedie i vinduet som kommer frem.

Stedet Opbevaringsmedie (også kendt som protokollen media:/) viser alle enheder som &kde; genkender, inklusive harddisken og cd- og dvd-enheder, samt USB- og Firewire-enheder, under forudsætning af at din distribution er indstillet rigtigt til at fortælle &kde; at de findes.

Du kan også indstille &kde; til at vise en enhedsikon på desktoppen. For at starte eller indstille denne funktion i kontrolcentret gå til Desktop Opførsel og vælg fanebladet Enhedsikoner. Handlingen for enhedsikoner kan bruges både til at vise monterede og afmonterede enheder, eller til kun at oprette en ikon når medie detekteres og automatisk monteres (men kun hvis automatisk montering er rigtigt indstillet), ved ikke at markere felterne for afmonterede enheder.

## Automatisk montering

Med &kde; 3.5 og senere kan enheder monteres automatisk, hvilket betyder at man kun skal indsætte en flytbar disk. &kde; viser et spørgsmål Hvad vil du gøre? for automatisk montering af et medie. For at indstille listen med tilvalg som der spørges om for enheder, start kontrolcentret og gå til Tilkoblinger Opbevaringsmedie. Her kan du tilføje og fjerne programmer fra listen med enheder.

Funktionen for automatisk montering virker kun hvis dbus, hal og udev er installerede og kernen er rigtigt indstillet. For at finde ud af om de kører på dit system, kig efter `hald`, `dbus-deamon` og `udevd` i fanebladet Processtabel i &ksysguard;. &kde; sørger ikke for ikke nogen af disse komponenter. Du skal tjekke dette med din distribution.

## Relateret information

- HOWTO: setting up D-BUS and HAL with KDE's media ioslave edit (En vejledning som vedligeholdes af fællesskabet på &kde;:s wiki)

- DBus-siden

- HAL - Hardware Abstraktions Lag

## Montering

Hvis systemet ikke monterer automatisk er &kde; indstillet til at montere og afmontere enheder som nuværende brugere har rettighed til at montere. Hvis en enhed monteres som en rootpartition (dvs. `/`), og du logger ind til &kde; som en bruger, kan &kde; ikke montere eller afmontere den uden at gives større rettigheder. For at kontrollere monteringsrettigheder for en enhed, kig i filen `/etc/fstab`.

For at montere eller afmontere enheder manuelt i &kde;, behøver man blot at højreklikke på enhedens ikon i media:/ eller på desktoppen og vælge Montér eller Afmontér. For flytbare enheder kan man også afmontere sikkert med Fjern enhed. &kde; kræver dog at enheden er indstillet i /etc/fstab.